ഫ്ലാറ്റില് ലഹരിവസ്തുക്കള് ഉപയോഗിച്ച് പാര്ട്ടി യുവതിയടക്കം മൂന്ന് പേര് പിടിയില്, ഒരാള് രക്ഷപ്പെട്ടു Latest കൊല്ലത്ത് ലഹരി വസ്തുക്കള് ഉപയോഗിച്ചു ഫ്ലാറ്റില് പാര്ട്ടി നടത്തിയ 4 പേര്ക്കെതിരെ എക്സൈസ് കേസെടുത്തു. യുവതിയടക്കം മൂന്ന് പേരെ എക്സൈസ് കസ്റ്റഡിയിലെടുത്തു. രക്ഷപ്പെടാന് ശ്രമിച്ച ഒരാള്ക്ക് ഫ്ലാറ്റില് നിന്ന് വീണ് ഗുരുതര പരിക്കേറ്റു. ഒരാള് രക്ഷപ്പെട്ടു. ഒന്നാം തീയതി വൈകിട്ട് ഫ്ലാറ്റില് നിന്നു പാട്ടും, ശബ്ദകോലാഹലങ്ങളും അസഹ്യമായതോടെ സമീപവാസികള് എക്സൈസില് പരാതിപ്പെട്ടതിനെത്തുടര്ന്ന് നടന്ന പരിശോധനയിലാണ് ഇവര് പിടിയിലായത്. ഫ്ലാറ്റിലുണ്ടായിരുന്ന പേരയം മണിവീണയില് ലീന 33, കൊല്ലം ആഷിയാന അപ്പാര്ട്മെന്റിലെ ശ്രീജിത്ത് 27 കൊല്ലം പുത്തന് കണ്ടത്തില് ദീപു26 എന്നിവരെയാണ് എക്സൈസ് കസ്റ്റഡിയിലെടുത്തത്. ദീപുവിനെയാണ് ഗുരുതര പരിക്കുകളോടെ എക്സൈസ് പിടികൂടിയത്. കൊല്ലം ആശ്രാമം സൂര്യമുക്ക് സ്വദേശി തന്നെയായ ഡിക്യുസി എന്നു വിളിക്കുന്ന ദീപുവിനെതിരെയും 28 കേസെടുത്തു. ഇയാള് ഫ്ലാറ്റിന്റെ തുറന്നു കിടന്ന പിന്വാതില് വഴി 3 നില കെട്ടിടത്തിന്റെ ബാല്ക്കണിയില് നിന്നു താഴേക്കു ചാടി രക്ഷപ്പെട്ടു. ഇയാള് കൊലപാതക കേസിലും, ഒട്ടേറെ ലഹരി വസ്തു കടത്തു കേസുകളിലും പ്രതിയാണെന്നാണ് വിവരം. സമീപവാസികളുടെ പരാതിയെത്തുടര്ന്ന് എക്സൈസ് സംഘം ഫ്ലാറ്റിന്റെ മൂന്നാം നിലയിലെ മുറിയിലെത്തിയപ്പോള് ലഹരി വസ്തുക്കളുടെ അമിത ഉപയോഗത്താല് പരിസരബോധം നഷ്ടപ്പെട്ട യുവതീ യുവാക്കളെയാണ് കണ്ടത്. ഉന്മാദാവസ്ഥയിലായിരുന്ന യുവാക്കളില് ചിലര് എക്സൈസ് ഉദ്യോഗസ്ഥരെ ആക്രമിക്കാനും ശ്രമിച്ചു. ഉദ്യോഗസ്ഥരുടെ പ്രത്യാക്രമണത്തില് പതറിയ സംഘം മയക്കുമരുന്ന്, ശുചിമുറിയില് നിക്ഷേപിച്ച് രക്ഷപെടാന് ശ്രമിച്ചു. അതും വിഫലമായതോടെയാണ് ലഹരി വസ്തുക്കളുമായി രണ്ടു യുവാക്കള് ഫ്ലാറ്റിന്റെ തുറന്നു കിടന്ന പിന്വാതില് വഴി 3 നില കെട്ടിടത്തിന്റെ ബാല്ക്കണിയില് നിന്നു താഴേക്കു ചാടി രക്ഷപ്പെടാന് ശ്രമിച്ചത്. പരിക്കേറ്റയാളുടെ ദേഹപരിശോധനയില് മാരക ലഹരി വസ്തുവായ എംഡിഎംഎ കണ്ടെടുത്തു. ഫ്ലാറ്റില് നടത്തിയ തിരച്ചിലിലും, യുവാക്കള് ഉപയോഗിച്ച സ്കൂട്ടറില്നിന്നും കഞ്ചാവും മറ്റും കണ്ടെത്തി. ലീന നഗരത്തിലെ പ്രധാന ലഹരി വസ്തു ഏജന്റാണ്. എംഡിഎംഎ ഉള്പ്പെട്ട കേസുകള്ക്ക് എന്ഡിപിഎസ് വകുപ്പു പ്രകാരം പരമാവധി 20 വര്ഷം വരെ തടവും 2 ലക്ഷം രൂപ വരെ പിഴയും ലഭിക്കാം. ഓപ്പറേഷന് മോളിയുടെ ഭാഗമായി നടത്തിയ പരിശോധനയിലാണു ലഹരി വസ്തുക്കള് കണ്ടെടുത്തത്. English Summary : drug party at flat, three arrested at kollam